Pertempuran El Alamein Kedua
Pertempuran El Alamein Kedua (23 Oktober–11 November 1942) adalah satu pertempuran Perang Dunia II yang berlangsung dekat perhentian keretapi El Alamein di Mesir. Dengan kemenangan pihak Bersekutu, ia menjadi titik perubahan dalam Kempen Gurun Barat. Pertempuran El Alamein Pertama telah menghalang kuasa Paksi dari mara jauh kedalam Mesir. Pada Ogos 1942, Leftenan Jeneral Sir Bernard Law Montgomery mengambil alih pemerintahan Tentera Darat Kelapan selepas pemecatan Jeneral Claude Auchinleck dan kematian penggantinya Leftenan Jeneral William Gott dalam satu nahas udara.